               IL-KUMMISSJONI EWROPEA
            Brussell, 12.2.2019
            COM(2019) 77 final
            2019/0037(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fit-tnejn u sittin sessjoni tal-Kummissjoni dwar id-Drogi Narkotiċi rigward iż-żieda mal-lista tas-sustanzi fit-Tabelli tal-Konvenzjoni tan-Nazzjonijiet Uniti kontra t-Traffiku Illeċitu fi Drogi Narkotiċi u s-Sustanzi Psikotropiċi

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li għandha tittieħed f’isem l-Unjoni fil-Kummissjoni dwar id-Drogi Narkotiċi (CND) b’rabta mal-adozzjoni prevista ta’ bidliet fil-Konvenzjoni dwar it-Tabelli tal-Konvenzjoni tan-Nazzjonijiet Uniti (NU) dwar it-Traffiku Illeċitu fid-Drogi Narkotiċi u s-Sustanzi Psikotropiċi tal-1988 fuq il-bażi ta’ rakkomandazzjonijiet tal-Bord Internazzjonali għall-Kontroll tan-Narkotiċi (INCB).

               2.Kuntest tal-proposta

               2.1.Il-Konvenzjoni tan-Nazzjonijiet Uniti (NU) kontra t-Traffikar Illeċitu fi Drogi Narkotiċi u Sustanzi Psikotropiċi tal-1988

               Il-Konvenzjoni tan-Nazzjonijiet Uniti (NU) kontra t-Traffikar Illeċitu fi Drogi Narkotiċi u Sustanzi Psikotropiċi tal-1988 (“il-Konvenzjoni”) għandha l-għan li tippromwovi l-kooperazzjoni bejn il-Partijiet biex ikunu jistgħu jindirizzaw, b’mod aktar effettiv, l-aspetti differenti tat-traffiku illeċitu fid-drogi narkotiċi u s-sustanzi psikotropiċi ta’ dimensjoni internazzjonali. Fit-twettiq tal-obbligi tagħhom skont il-Konvenzjoni, il-Partijiet jieħdu l-miżuri meħtieġa, inklużi miżuri leġiżlattivi u amministrattivi, f’konformità mad-dispożizzjonijiet fundamentali tas-sistemi leġiżlattivi domestiċi rispettivi tagħhom.

               Il-Konvenzjoni daħlet fis-seħħ fil-11 ta’ Novembru 1990.

               L-UE
                  1
                u l-Istati Membri tagħha huma partijiet għall-Konvenzjoni.

               2.2.Il-Kummissjoni dwar id-Drogi Narkotiċi (CND)

               Is-CND hija kummissjoni tal-Kunsill Ekonomiku u Soċjali tan-NU (ECOSOC) u l-funzjonijiet u s-setgħat tagħha huma stabbiliti, inter alia, fil-Konvenzjoni. Hija magħmula minn 53 Stat Membru tan-NU eletti mill-ECOSOC. Bħalissa, 11-il Stat Membru huma membri tas-CND bid-dritt li jivvutaw. L-Unjoni għandha status ta’ osservatur fis-CND.

               Is-CND, filwaqt li tqis il-kummenti sottomessi mill-Partijiet u l-kummenti u r-rakkomandazzjonijiet tal-INCB, li l-evalwazzjoni tagħhom għandha tkun determinanti dwar kwistjonijiet xjentifiċi, u filwaqt li tqis kif xieraq kull fattur rilevanti ieħor, tista’ tiddeċiedi b’maġġoranza ta’ żewġ terzi tal-membri tagħha biex tqiegħed sustanza fit-Tabelli tal-Konvenzjoni.

               2.3.L-atti previsti tas-CND

               Mill-14 sat-22 ta’ Marzu 2019, matul it-tnejn u sittin sessjoni tagħha, is-CND għandha tadotta deċiżjonijiet ta’ skedar dwar iż-żieda ta’ erba’ sustanzi fit-Tabelli tal-Konvenzjoni (“l-atti previsti”) jiġifieri 3,4-MDP-2-P -metil-gliċidat (“PMK-gliċidat ”),  aċidu 3,4-MDP-2-P-metil-gliċidiku (“aċidu PMK-gliċidiku”) u  alfa-fenilaċetoaċetammid (APAA) u l-aċidu jodidriku.

               Skont il-Konvenzjoni, id-deċiżjonijiet tas-CND isiru vinkolanti, sakemm Parti ma tkunx ippreżentat id-deċiżjoni għal rieżami lill-ECOSOC fit-terminu applikabbli
                  2
               . Id-deċiżjonijiet tal-ECOSOC dwar din il-kwistjoni huma finali. L-atti previsti se jsiru vinkolanti mal-Partijiet skont l-Artikolu 12 tal-Konvenzjoni, li jipprovdi, kif ġej, fil-partijiet rilevanti tagħha:

               Kwalunkwe deċiżjoni tal-Kummissjoni meħuda skont dan l-artikolu għandha tiġi kkomunikata mis-Segretarju Ġenerali tal-Istati kollha u entitajiet oħra li huma, jew li huma intitolati li jsiru, Partijiet għal din il-Konvenzjoni, u għall-Bord. Tali deċiżjoni għandha ssir effettiva għalkollox għal kull Parti, mija u tmenin jum wara d-data ta’ tali komunikazzjoni.

               Id-deċiżjonijiet tal-Kummissjoni meħuda taħt dan l-artikolu għandhom ikunu soġġetti għal rieżami mill-Kunsill fuq talba ta’ kwalunkwe Parti ppreżentata fi żmien mija u tmenin jum wara d-data tan-notifika tad-deċiżjoni. It-talba għal rieżami għandha tintbagħat lis-Segretarju Ġenerali, flimkien mal-informazzjoni rilevanti kollha li fuqha hija bbażata t-talba għal rieżami.

               Is-Segretarju Ġenerali għandu jibgħat kopji tat-talba għal rieżami u l-informazzjoni rilevanti lill-Kummissjoni, lill-Bord u lill-Partijiet kollha, u jistedinhom jibagħtu l-kummenti tagħhom fi żmien disgħin jum. Il-kummenti kollha rċevuti għandhom jiġu sottomessi lill-Kunsill għall-konsiderazzjoni.

               Il-Kunsill jista’ jikkonferma jew ireġġa’ lura d-deċiżjoni tal-Kummissjoni. In-notifika tad-deċiżjoni tal-Kunsill għandha tiġi trażmessa lill-Istati kollha u entitajiet oħra li huma, jew li huma intitolati li jsiru, Partijiet għal din il-Konvenzjoni, għall-Kummissjoni u għall-Bord.

               3.Il-pożizzjoni li trid tittieħed f’isem l-Unjoni

               Il-Kummissjoni ġiet infurmata fid-19 ta’ Diċembru 2018 li l-INCB jirrakkomanda li jiżdiedu tliet sustanzi, jiġifieri 3,4-MDP-2-P-metil-gliċidat (“PMK-gliċidat ”), aċidu 3,4-MDP-2-P-metil-gliċidiku (“aċidu PMK-gliċidiku”) u alfa-fenilaċetoaċetammid (APAA) fit-Tabella I tal-Konvenzjoni. Fir-rigward tar-raba’ sustanza, jiġifieri l-aċidu jodidriku, l-INCB jirrakkomanda li ma titpoġġiex taħt il-kontroll tal-Konvenzjoni.

               Skont il-valutazzjoni tal-INCB, tliet sustanzi, 3,4-MDP-2-P-metil-gliċidat (“PMK-gliċidat ”), aċidu 3,4-MDP-2-P-metil-gliċidiku (“aċidu PMK-gliċidiku”) u alfa-fenilaċetoaċetammid (APAA) huma ta’ spiss użati fil-manifattura illeċita, rispettivament, tal-MDMA u sustanzi relatati; ta’ 3,4-MDP-2-P u sussegwentement MDMA u sustanzi relatati; u l-amfetamina u l-metamfetamina. Hemm evidenza li l-volum u l-firxa tal-manifattura illeċita ta’ dawn id-drogi narkotiċi u tas-sustanzi psikotropiċi joħolqu problemi serji tas-saħħa pubblika jew soċjali, u din tiġġustifika t-tqegħid ta’ dawn is-sustanzi taħt kontroll internazzjonali. Fir-rigward tar-raba’ sustanza, jiġifieri l-aċidu jodidriku, l-INCB huwa tal-fehma li l-kontroll internazzjonali ma jkunx effettiv fit-tnaqqis tad-disponibbiltà tal-metamfetamina u l-amfetamina mmanifatturati illegalment.

               Il-manifattura illegali tal-MDMA - u sustanzi relatati - u l-metamfetamina u l-amfetamina hija problema serja fl-Unjoni. Dawn id-drogi narkotiċi u sustanzi psikotropiċi mmanifatturati illegalment jikkawżaw problemi tas-saħħa pubblika u soċjali sinifikanti fl-Unjoni. Barra minn hekk, gruppi ta’ kriminalità organizzata fl-Unjoni qegħdin jesportaw ukoll illegalment dawn id-drogi narkotiċi u sustanzi psikotropiċi lejn pajjiżi terzi.

               Għalhekk, l-Istati Membri tal-Unjoni jenħtieġ li jesprimu l-pożizzjoni fis-CND favur iż-żieda ta’ 3,4-MDP-2-P-metil-gliċidat(“PMK-gliċidat”), aċidu 3,4-MDP-2-P-metil-gliċidiku (“aċidu PMK-gliċidiku”) u alfa-fenilaċetoaċetammid (APAA) fit-Tabella I tal-Konvenzjoni u biex l-aċidu jodidriku ma jitpoġġiex taħt il-kontroll tal-Konvenzjoni.

               Bidliet fit-Tabelli tal-Konvenzjoni jkollhom riperkussjonijiet diretti fil-kamp ta’ applikazzjoni tad-dritt tal-Unjoni fil-qasam tal-kontroll tal-prekursuri tad-droga minħabba li s-sustanzi miżjuda fit-Tabelli tal-Konvenzjoni għandhom jiġu inkorporati fid-dritt tal-Unjoni
                  3
               . Il-Kummissjoni ngħatat is-setgħa li tadotta atti delegati sabiex dan jiġi żgurat.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprovdi għal deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               L-Artikolu 218(9) tat-TFUE japplika irrispettivament minn jekk l-Unjoni hix membru tas-sede jew parti għall-ftehim
                  4
               .

               Il-kunċett ta’ “atti li jkollhom effetti ġuridiċi” jinkludi l-atti li jkollhom effetti ġuridiċi skont ir-regoli tad-dritt internazzjonali li jirregola s-sede kkonċernata. Dan jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  5
               .

               4.1.2.Applikazzjoni għall-każ preżenti

               Il-Kummissjoni dwar id-Drogi Narkotiċi hija sede stabbilita minn ftehim, jiġifieri l-Konvenzjoni tan-Nazzjonijiet Uniti kontra t-Traffiku Illeċitu fi Drogi Narkotiċi u s-Sustanzi Psikotropiċi.

               L-atti li l-Kummissjoni dwar id-Drogi Narkotiċi hija mitluba tadotta, jikkostitwixxu atti li għandhom effetti ġuridiċi. L-atti previsti se jkunu vinkolanti skont id-dritt internazzjonali f’konformità mal-Artikolu 12 tal-Konvenzjoni tan-Nazzjonijiet Uniti kontra t-Traffikar Illeċitu fi Drogi Narkotiċi u Sustanzi Psikotropiċi u huma kapaċi jinfluwenzaw b’mod deċiżiv il-kontenut tal-leġiżlazzjoni tal-UE, jiġifieri r-Regolament tal-Kunsill (KE) Nru 111/2005 tat-22 ta’ Diċembru 2004 li jistabbilixxi regoli għall-monitoraġġ ta’ kummerċ fil-prekursuri ta’ drogi bejn il-Komunità u pajjiżi terzi u r-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar il-prekursuri tad-droga. Dan huwa għaliex il-bidliet fit-Tabelli tal-Konvenzjoni jkollhom riperkussjonijiet diretti fil-kamp ta’ applikazzjoni tad-dritt tal-Unjoni fil-qasam tal-kontroll tal-prekursuri tad-droga minħabba li s-sustanzi miżjuda fit-Tabelli tal-Konvenzjoni għandhom jiġu inkorporati fid-dritt tal-Unjoni.

               L-atti previsti ma jissupplimentawx jew ma jemendawx il-qafas istituzzjonali tal-ftehim.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE tiddependi primarjament mill-għan u mill-kontenut tal-atti previsti li dwarhom tittieħed pożizzjoni f’isem l-Unjoni. Jekk l-atti previsti jkollhom żewġ għanijiet jew żewġ komponenti, u jekk wieħed minn dawn l-għanijiet jew komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-deċiżjoni skont l-Artikolu 218(9) tat-TFUE trid tkun ibbażata fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-għan ewlieni u l-kontenut tal-atti previsti huma relatati mal-politika kummerċjali komuni.

               Għalhekk, il-bażi ġuridika sostantiva tad-deċiżjoni proposta hija l-Artikolu°207 tat-Trattat dwar il-Funzjonament tal-Unjoni Ewropea.

               4.3.Konklużjoni

               Il-bażi ġuridika tad-deċiżjoni proposta jenħtieġ li tkun l-Artikolu 207, flimkien mal-Artikolu 218(9) tat-TFUE.

               5.Il-pubblikazzjoni tal-atti previsti

               Billi l-atti tal-Kummissjoni dwar id-Drogi Narkotiċi se jemendaw it-Tabelli tal-Konvenzjoni tan-Nazzjonijiet Uniti kontra t-Traffiku Illeċitu fi Drogi Narkotiċi u s-Sustanzi Psikotropiċi, huwa xieraq li jiġu ppubblikati f’Il-Ġurnal Uffiċjali tal-Unjoni Ewropea wara l-adozzjoni tagħhom.

               2019/0037 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fit-tnejn u sittin sessjoni tal-Kummissjoni dwar id-Drogi Narkotiċi rigward iż-żieda mal-lista tas-sustanzi fit-Tabelli tal-Konvenzjoni tan-Nazzjonijiet Uniti kontra t-Traffiku Illeċitu fi Drogi Narkotiċi u s-Sustanzi Psikotropiċi

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Konvenzjoni tan-Nazzjonijiet Uniti kontra t-Traffikar Illeċitu fi Drogi Narkotiċi u Sustanzi Psikotropiċi tal-1988 (“il-Konvenzjoni”) daħlet fis-seħħ fil-11 ta’ Novembru 1990 u ġiet konkluża f’isem il-Komunità Ekonomika Ewropea bid-Deċiżjoni tal-Kunsill 90/611/KEE
                  6
               .

               (2)Skont l-Artikolu 12(2) sa (7) tal-Konvenzjoni, jistgħu jiżdiedu sustanzi fit-Tabelli tal-Konvenzjoni li fihom huma elenkati l-prekursuri tad-droga.

               (3)Matul is-sittin sessjoni tagħha mill-14 sat-22 ta’ Marzu 2019 fi Vjenna, il-Kummissjoni dwar id-Drogi Narkotiċi jenħtieġ li tieħu deċiżjoni dwar iż-żieda ta’ erba’ sustanzi ġodda fit-Tabelli tal-Konvenzjoni.

               (4)Huwa xieraq li tiġi stabbilita l-pożizzjoni li jenħtieġ li tittieħed f’isem l-Unjoni fil-Kummissjoni dwar id-Drogi Narkotiċi, matul it-tnejn u sittin sessjoni tagħha mill-14 sat-22 ta’ Marzu 2019 fi Vjenna, peress li d-deċiżjonijiet ikunu vinkolanti mal-Unjoni u jkunu kapaċi jieħdu deċiżjoni li tinfluwenza l-kontenut tad-dritt tal-Unjoni, jiġifieri r-Regolament tal-Kunsill (KE) Nru 111/2005 tat-22 ta’ Diċembru 2004 li jistabbilixxi regoli għall-monitoraġġ tal-kummerċ fil-prekursuri tad-droga
                  7
                bejn l-Unjoni u pajjiżi terzi u r-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar il-prekursuri tad-droga
                  8
               .

               (5)Skont il-valutazzjoni tal-Bord Internazzjonali għall-Kontroll tan-Narkotiċi, tliet sustanzi, 3,4-MDP-2-P-metil-gliċidat (“PMK -gliċidat ”), aċidu 3,4-MDP-2-P-metil-gliċidiku (“aċidu PMK-gliċidiku”) u alfa-fenilaċetoaċetammid (APAA) huma jintużaw ta’ spiss fil-manifattura illeċita, rispettivament, tal-MDMA u sustanzi relatati; ta’ 3,4-MDP-2-P u sussegwentement l-MDMA u sustanzi relatati; u l-amfetamina u l-metamfetamina. Hemm evidenza li l-volum u l-firxa tal-manifattura illeċita ta’ dawn id-drogi narkotiċi u tas-sustanzi psikotropiċi joħolqu problemi serji tas-saħħa pubblika jew soċjali, u din tiġġustifika t-tqegħid ta’ dawn is-sustanzi taħt kontroll internazzjonali. Fir-rigward tar-raba’ sustanza, jiġifieri l- aċidu jodidriku, il-Bord Internazzjonali għall-Kontroll tan-Narkotiċi huwa tal-fehma li l-kontroll internazzjonali ma jkunx effettiv fit-tnaqqis tad-disponibbiltà tal-metamfetamina u l-amfetamina mmanifatturati illegalment. Il-manifattura illegali tal-MDMA - u sustanzi relatati - u l-metamfetamina u l-amfetamina hija problema serja fl-Unjoni. Dawn id-drogi narkotiċi u sustanzi psikotropiċi mmanifatturati illegalment jikkawżaw problemi tas-saħħa pubblika u soċjali sinifikanti fl-Unjoni. Barra minn hekk, gruppi ta’ kriminalità organizzata fl-Unjoni qegħdin jesportaw ukoll illegalment dawn id-drogi narkotiċi u sustanzi psikotropiċi lejn pajjiżi terzi.

               (6)Il-pożizzjoni tal-Unjoni għandha tiġi espressa mill-Istati Membri tal-Unjoni li huma membri tal-Kummissjoni dwar id-Drogi Narkotiċi.

               ADOTTAT DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fit-tnejn u sittin sessjoni tal-Kummissjoni dwar id-Drogi Narkotiċi għandha tkun kif ġej:

               - 3,4-MDP-2--metil-gliċidat(“PMK-gliċidat”), aċidu 3,4-MDP-2-P-metil-gliċidiku (“aċidu PMK-gliċidiku”) u alfa-fenilaċetoaċetammid (APAA) għandhom jiġu inklużi fit-Tabella I tal-Konvenzjoni;

               - l-aċidu jodidriku m’għandux jitqiegħed taħt il-kontroll tal-Konvenzjoni.

               Artikolu 2

               Il-pożizzjoni msemmija fl-Artikolu 1 għandha tiġi espressa mill-Istati Membri tal-Unjoni li huma membri tal-Kummissjoni dwar id-Drogi Narkotiċi.

               Artikolu 3

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                        Id-Deċiżjoni tal-Kunsill tat-22 ta’ Ottubru 1990 li tikkonċerna l-konklużjoni, f’isem il-Komunità Ekonomika Ewropea, tal-Konvenzjoni tan-Nazzjonijiet Uniti kontra t-Traffikar Illeċitu fid-Drogi Narkotiċi u Sustanzi Psikotropiċi (ĠU L 326, 24.11.1990, p. 56).

                     (2)

                        L-Artikolu 12(7) tal-Konvenzjoni tan-NU tal-1988

                     (3)

                        Ir-REGOLAMENT TAL-KUNSILL (KE) Nru 111/2005 tat-22 ta’ Diċembru 2004 li jistabbilixxi regoli għall-monitoraġġ ta’ kummerċ fil-prekursuri ta’ drogi bejn l-Unjoni u pajjiżi terzi (ĠU L 22, 26.1.2005, p. 1), u r-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar prekursuri tad-droga (ĠU L 47, 18.2.2004, p. 1).

                     (4)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, il-Kawża C-399/12, ECLI:EU:C:2014:2258, punt 64.

                     (5)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, Il-Kawża C-399/12, ECLI:EU:C:2014:2258, punti 61 sa 64.

                     (6)

                        ĠU L 326, 24.11.1990, p. 56.

                     (7)

                        ĠU L 22, 26.1.2005, p. 1 (Edizzjoni Speċjali bil-Malti, Kap. 02, Vol. 008, p. 217)

                     (8)

                        ĠU L 47, 18.2.2004, p. 1 (Edizzjoni Speċjali bil-Malti, Kap. 02, Vol. 008, p. 217)


               IL-KUMMISSJONI EWROPEA
            Brussell, 23.4.2018
            COM(2018) 230 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni waraapplikazzjoni minn Franza – EGF/2017/009 FR/Air France

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fit-23 ta’ Ottubru 2017, Franza ressqet l-applikazzjoni EGF/2017/009 FR/Air France għal kontribuzzjoni finanzjarja mill-FEG, wara li ngħataw xi sensji
                  2
                mill-Air France fi Franza.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/009 FR/Air France

                        Stat Membru

                        Franza

                        Reġjun(i) ikkonċernat(i) (NUTS
                           3
                         livell 2)

                        Île-de-France (FR10)

                        Provence-Alpes-Côte d’Azur (FR82)
                           4

                        Data tat-tressiq tal-applikazzjoni

                        23 ta’ Ottubru 2017

                        Data ta’ konferma tal-wasla tal-applikazzjoni

                        6 ta’ Novembru 2017

                        Data li l-Kummissjoni rċeviet it-traduzzjoni tal-applikazzjoni

                        7 ta’ Diċembru 2017

                        Data tat-talba għal informazzjoni addizzjonali

                        21 ta’ Diċembru 2017

                        Data ta’ skadenza għall-għoti tal-informazzjoni addizzjonali

                        1 ta’ Frar 2018

                        Skadenza għat-tlestija tal-valutazzjoni

                        26 ta’ April 2018

                        Kriterju ta’ intervent

                        Artikolu 4(1)(a) tar-Regolament tal-FEG

                        Intrapriża primarja

                        Air France

                        Numru ta’ intrapriżi kkonċernati

                        1

                        Settur(i) tal-attività ekonomika

                        (Diviżjoni NACE Reviżjoni 2)
                           5

                        Diviżjoni 51 (Trasport bl-ajru)

                        Perjodu ta’ referenza (erba’ xhur):

                        1 ta’ April 2017 – 31 ta’ Lulju 2017

                        Numru ta’ sensji matul il-perjodu ta’ referenza (a)

                        1 086

                        Numru ta’ sensji qabel jew wara l-perjodu ta’ referenza (b)

                        772

                        Numru totali ta’ sensji (a + b)

                        1 858

                        Numru totali ta’ benefiċjarji eliġibbli

                        1 858

                        Numru totali ta’ benefiċjarji fil-mira

                        1 858

                        Numru ta’ żgħażagħ fil-mira li huma barra mill-edukazzjoni, impjieg jew taħriġ (NEETs)

                        0

                        Baġit għal servizzi personalizzati (EUR)

                        16 410 805

                        Baġit għall-implimentazzjoni tal-FEG
                           6
                         (EUR)

                        80 000

                        Baġit totali (EUR)

                        16 490 805

                        Kontribuzzjoni tal-FEG (60 %) (EUR)

                        9 894 483

               VALUTAZZJONI TAL-APPLIKAZZJONI

               Proċedura

               4.Fit-23 ta’ Ottubru 2017, Franza ressqet l-applikazzjoni EGF/2017/009 FR/ Air France fit-12-il ġimgħa mid-data li fiha ġew issodisfati l-kriterji ta’ intervent stabbiliti fl-Artikolu 4 tar-Regolament tal-FEG. Il-Kummissjoni Ewropea kkonfermat il-wasla tal-applikazzjoni fis-6 ta’ Novembru 2017. Fil-21 ta’ Diċembru 2017, il-Kummissjoni talbet informazzjoni addizzjonali minn Franza, fi żmien ġimagħtejn mid-data li fiha rċeviet it-traduzzjoni tal-applikazzjoni. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il ġimgħa mill-wasla tal-applikazzjoni kompluta li fiha l-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja tiskadi fis-26 ta’ April 2018.

               Eliġibbiltà tal-applikazzjoni

               Intrapriżi u benefiċjarji kkonċernati

               5.L-applikazzjoni hija relatata ma’ 1 858 ħaddiem li ngħataw is-sensja mill-Air France. Din l-intrapriża topera fis-settur ekonomiku kklassifikat skont id-Diviżjoni 51 NACE Reviżjoni 2 (Trasport bl-ajru). Is-sensji li ngħataw mill-Air France jinsabu prinċipalment [/a]> fir-reġjuni tan-NUTS livell 2 ta’ Île-de-France (FR10) u Provence-Alpes-Côte d'Azur (FR82).

               Kriterji ta’ intervent

               6.Franza ppreżentat l-applikazzjoni skont il-kriterji ta’ intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem ikunu ngħataw is-sensja matul perjodu ta’ referenza ta’ erba’ xhur f’intrapriża ta’ Stat Membru, inklużi l-ħaddiema li ngħataw is-sensja mill-fornituri u mill-produtturi downstream u/jew il-persuni li jaħdmu għal rashom u li l-attività tagħhom tkun waqfet.

               7.Il-perjodu ta’ referenza ta’ erba’ xhur għall-applikazzjoni huwa mill-1 ta’ April 2017 sal-31 ta’ Lulju 2017. 1 086 ħaddiem ingħataw is-sensja mill-Air France waqt il-perjodu ta’ referenza.

               Kalkolu tas-sensji u tal-waqfien tal-attività

               8.L-1086 sensja tul il-perjodu ta’ referenza ġew ikkalkulati mid-data tan-notifika individwali tal-impjegatur
                  7
                dwar it-tkeċċija jew it-terminazzjoni tal-kuntratt tal-impjieg tal-ħaddiema.

               Benefiċjarji eliġibbli

               9.Minbarra l-ħaddiema li diġà ssemmew, il-benefiċjarji eliġibbli jinkludu 772 ħaddiem li ngħataw is-sensja qabel jew wara l-perjodu ta’ referenza ta’ erba’ xhur. Dawn il-ħaddiema kollha ngħataw is-sensja wara t-tħabbira ġenerali tas-sensji previsti fil-laqgħa tal-kunsill ċentrali tal-intrapriża li saret fit-23 ta’ April 2015. Tista’ tiġi stabbilita rabta kawżali ċara mal-avveniment li wassal għas-sensji matul il-perjodu ta’ referenza.

               10.Għaldaqstant, in-numru totali ta’ benefiċjarji eliġibbli huwa ta’ 1 858.

               Rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               11.Sabiex tiġi stabbilita rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, Franza targumenta li s-settur internazzjonali tat-trasport bl-ajru għadda minn taqlib ekonomiku serju, b’mod partikolari tnaqqis fis-sehem mis-suq tal-UE. Tul il-perjodu 2008-2015, it-traffiku globali, li jitkejjel fi dħul tal-kilometri tal-passiġġieri (RPK), żdied b’5,3 % kull sena, bħala parti mix-xejra ta’ tkabbir fit-tul osservata mill-1970. Madankollu, mill-2008, it-traffiku bejn l-Ewropa u l-kumplament tad-dinja baqa’ jikber b’rata iktar baxxa mit-traffiku globali. Bejn l-2008 u l-2015, it-tkabbir annwali fit-traffiku “Ewropa-Kumplament tad-Dinja” kien 3,4 %, li huwa 36 % inqas mit-tkabbir annwali medju fit-traffiku dinji
                  8
               .

               12.It-traffiku żdied skont ir-reġjun kif ġej: bejn l-Ewropa u l-Amerika ta’ Fuq żdied b’1,4 %; bejn l-Ewropa u l-Amerika Ċentrali u l-Amerka ta’ Isfel bi 3,4 %; bejn l-Ewropa u l-Afrika bi 2,9 %; bejn l-Ewropa u l-Asja bi 2,7 %; u bejn l-Ewropa u l-Lvant Nofsani bi 11,2 %
                  9
               . Il-linji tal-ajru ewlenin tal-Lvant Nofsani (l-Emirates, il-Qatar Airways u l-Etihad Airways) kisbu sehem sinifikanti tat-titjiriet fit-tul mit-trasportaturi tal-ajru tan-netwerk Ewropew, billi jipprovdu servizz b’waqfa waħda mill-Ewropa għal destinazzjonijiet bħall-Indja, l-Awstralja u l-Asja tax-Xlokk, fejn it-trasportaturi tal-ajru tal-Lvant Nofsani għandhom vantaġġ ġeografiku ikbar.

               13.L-iktar effetti tal-globalizzazzjoni tat-trasport bl-ajru li jagħmlu ħsara lill-kumpaniji tal-UE huma minħabba ż-żieda qawwija ħafna fil-kapaċità tal-Emirates, il-Qatar Airways u l-Etihad Airways li ilha għaddejja mill-2012. Matul il-perjodu bejn l-2005 u l-2013, it-total ta’ inġenji tal-ajru għal titjiriet fit-tul tat-tliet trasportaturi tal-ajru msemmija (id-distanza twila tirrappreżenta kważi l-flotot kollha ta’ dawn il-kumpaniji) ttriplaw fi tmien snin, minn ftit iktar minn 100 inġenju tal-ajru għal iktar minn 300 fl-2013, inkluż għadd dejjem jikber ta’ A380s kbar ħafna
                  10
               . Bejn l-2013 u l-2017, il-flotta tagħhom immultiplikat ruħha mill-ġdid b’1,5 (madwar 500 inġenju tal-ajru) u sal-2021 mistennija taqbeż is-700 inġenju tal-ajru abbażi tal-ordnijiet minn April 2017; u għaldaqstant il-flotta tkun immultiplikat ruħha bi 2,33-il darba tul il-perjodu bejn l-2013 u l-2021.

               Il-pjan tal-flotot tal-passiġġieri b’karozzerija wiesgħa
                  11
                tal-Emirates, il-Qatar u l-Etihad
                  (storiċi + ordnijiet minn April 2017)

               Sors: Graff prodotta mill-Air France mid-dejta ta’ Ascend
                  12

               14.Franza targumenta li l-ordnijiet kbar mill-Emirates, il-Qatar Airways u l-Etihad Airways huma ’l bogħod ħafna mir-regoli fundamentali tat-trasport bl-ajru. Għalkemm parti mill-istrateġija ta’ dawn l-intrapriżi hija li jżidu l-kapaċità tagħhom biex jittrasportaw il-passiġġieri bejn il-Lvant Nofsani u l-kumplament tad-dinja, l-għan ewlieni tat-tliet trasportaturi tal-ajru huwa li jżidu b’mod sinifikanti l-qawwa tas-sistema korrispondenti tagħhom għall-flussi bejn “distanza twila” u “distanza twila” biex permezz taċ-ċentri tagħhom f’Dubai, Doha u Abu Dhabi jiksbu sehem predominanti tal-flussi bejn l-Ewropa, l-Afrika u l-Ameriki min-naħa, u l-Asja u l-Oċeanja min-naħa l-oħra, kif ukoll bejn l-Ewropa u l-Afrika.

               15.Il-kumpaniji Ewropej u l-pjattaformi korrispondenti tagħhom iltaqgħu ma’ sfidi, kemm fil-flussi li jirrappreżentaw l-iktar volumi tat-traffiku (eż. bejn l-Ewropa u l-Asja), kif ukoll fil-flussi bi tkabbir għoli, b’mod partikolari bejn l-Afrika u l-Asja.

               Tkabbir fil-fornimenti tal-linji tal-ajru bejn l-Ewropa u l-Golf (2004-2015)
                  (%)

               Sors: Graff prodotta mill-Air France mid-dejta ta’ OAG
                  13

               16.Il-Qatar u l-Emirati Għarab Magħquda (EGħM) qed jimpalaw biljuni ta’ dollari f’sussidji tal-gvern lil-linji tal-ajru tal-istat tagħhom, u b’hekk ixekklu s-suq internazzjonali tal-avjazzjoni u jdgħajfu l-kompetizzjoni ġusta.  L-Emirates, il-Qatar Airways u l-Etihad huma fil-qalba tal-istrateġija tal-iżvilupp tal-istati azzjonisti tagħhom, bit-tendenza li jippromwovu t-tkabbir rapidu tat-trasportaturi tal-ajru tagħhom fis-servizz tal-iżvilupp nazzjonali u li jirriżulta f’appoġġ kważi mhux limitat. Studju mwettaq fl-2015 minn kumpaniji tal-ajru ewlenin fl-Istati Uniti (l-American Airlines, id-Delta, il-United)
                  14
                stima li bejn l-2004 u l-2014, l-Emirates, l-Etihad u l-Qatar Airways irċivew USD 42 biljun f’għajnuna mill-istat. F’ittra mibgħuta lis-Segretarju tal-Istat tal-Istati Uniti fi Frar 2017
                  15
               , l-istess trasportaturi tal-ajru stmaw li l-għajnuna riċevuta mill-kumpaniji tal-Golf qabżet il-USD 50 biljun, li żżid l-istima preċedenti bi tmien biljun dollaru iktar.

               17.L-għajnuna mill-Istat u l-benefiċċji mogħtija lill-Emirates, il-Qatar Airways u l-Etihad iqajmu tħassib fis-sistema soċjali u fiskali (ambjent ħieles mit-taxxa: l-ebda taxxa korporattiva, l-ebda imposta tas-sigurtà soċjali, l-ebda taxxa lokali, eċċ.), il-finanzjament tax-xiri tal-inġenji tal-ajru (garanziji tal-istat u l-faċilitajiet ta’ kreditu għall-esportazzjoni), il-finanzjament tal-infrastrutturi tal-ajruport minn investimenti kbar (EUR 6 800 miljun f’Dubai, EUR 4 900 miljun f’Doha), u wħud mill-inqas tariffi tal-ajruport fid-dinja (eż. meta jitqabblu t-tariffi u l-imposti tal-ajruport fl-2016 bejn Pariġi (CDG) u Dubai (DXB) għall-inżul ta’ B777-300, il-proporzjon huwa 2,2 (EUR 16 766 f’Pariġi / EUR 7 599 f’Dubai)
                  16
               .

               18.F’qafas legali li jieħu xejra qawwija lejn il-liberalizzazzjoni tas-servizzi tal-ajru, 24 minn 28 Stat Membru tal-UE ffirma ftehimiet mal-Qatar u l-EGħM li jagħtu aċċess ikbar fis-suq Ewropew lit-trasportaturi tal-ajru tagħhom. Madankollu, filwaqt li l-UE topera fuq il-prinċipju ta’ projbizzjoni tal-għajnuna mill-Istat li xxekkel jew thedded li xxekkel il-kompetizzjoni u li taffettwa l-kummerċ bejn l-Istati Membri, ma jeżisti l-ebda regolament simili fil-Qatar u fl-EGħM, kif jidher sa issa mill-appoġġ mill-istat kważi llimitat.

               19.Sal-lum, is-settur tat-trasport bl-ajru kien is-suġġett ta’ tliet applikazzjonijiet għall-FEG li kollha kienu bbażati fuq il-kummerċ relatat mal-globalizzazzjoni
                  17
               .

               Avvenimenti li wasslu għas-sensji u l-waqfien tal-attività

               20.L-avvenimenti li wasslu għal dawn is-sensji kienu minħabba ż-żieda kbira fil-kapaċità
                  18
                tal-linji tal-ajru ssussidjati bbażati f’pajjiżi li għandhom kundizzjonijiet ta’ investiment u produzzjoni aħjar, li wasslet għal tnaqqis kbir tas-sehem mis-suq tal-kumpaniji tal-UE. Kif muri fil-grafika ta’ hawn taħt, bejn l-2008 u l-2016, l-evoluzzjoni tal-ishma mis-suq fir-rigward tal-oriġini u d-destinazzjoni bejn l-Ewropa, min-naħa, u l-Afrika sub-Saħarjana, il-Lvant Nofsani u l-Asja min-naħa l-oħra, turi rigressjoni tal-kumpaniji tal-UE bi kważi 10 punti inqas mill-Emirates, il-Qatar Airways, l-Etihad u t-Turkish Airlines (għalkemm din tal-aħħar ilha stabbli mill-2015 minħabba l-kuntest ġeopolitiku).

               Evoluzzjoni tal-ishma mis-suq tal-Afrika sub-Saħarjana, il-Lvant Nofsani u l-Asja
                  (2008-2016)

                        AFKL
                           19

                        Trasportaturi tal-ajru oħrajn

                        Total tal-UE

                        GCC
                           20

                        TK
                           21

               Sors: Graff prodotta mill-Air France mid-dejta tal-MIDT
                  22

               21.Kif diġà msemmi, il-kumpaniji Ewropej u l-pjattaformi korrispondenti tagħhom iltaqgħu ma’ sfidi fil-flussi li jirrappreżentaw l-iktar volumi tat-traffiku, pereżempju bejn l-Ewropa u l-Asja, u fil-flussi bi tkabbir għoli, pereżempju bejn l-Afrika u l-Asja. L-Air France, li tradizzjonalment hija stabbilita ferm f’ħafna minn dawn il-flussi minħabba l-hub Paris-CDG, ġiet esposta b’mod partikolari għal dawn id-devjazzjonijiet fit-traffiku, u dan wassal għaż-żieda fis-sensji.

               Impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi

               22.L-ikbar numru ta’ sensji seħħ f’Ile-de-France (76,2 %) u fi Provence-Alpes-Côte d’Azur — PACA — (11,7 %). L-impatt mistenni fiż-żewġ territorji huwa marbut mad-diffikultajiet tal-bidla fl-impjieg għall-ħaddiema li għandhom iktar minn 50 sena. Dan il-grupp ta’ età jirrappreżenta 79 % tal-għadd totali ta’ sensji. Fil-PACA, id-diffikultajiet huma marbuta wkoll man-numru ogħla mill-medja nazzjonali ta’ persuni li qed ifittxu impjieg.

               23.Il-livelli ta’ qgħad f’Ile-de-France għandhom tendenza li jkunu iktar baxxi mil-livelli ta’ Franza metropolitana minħabba li jinkludi wkoll ir-reġjun ta’ Pariġi. Fil-Q3 2017, ir-rata tal-qgħad kienet 8,4 %
                  23
               , punt perċentwali inqas mir-rata tal-qgħad medja fi Franza (9,4 %). Madankollu, it-territorju għandu problemi marbuta mal-qgħad fit-tul u l-persuni li qed ifittxu impjieg li għandhom iktar minn 50 sena. L-aħħar statistiki
                  24
                juru li fl-2017, in-numru ta’ nies qiegħda fit-tul f’Île-de-France (minn 12 sa 24 xahar) żdied bi 19 480 ruħ (11 %)
                  25
                meta mqabbel mas-sena ta’ qabel. Il-persuni li qed ifittxu impjieg li ilhom qiegħda mill-inqas sena jirrappreżentaw it-43,7 % tat-total ta’ persuni li qed ifittxu impjieg fir-reġjun
                  26
               . Barra minn hekk, fl-aħħar tliet xhur tal-2017, in-numru ta’ persuni li qed ifittxu impjieg li għandhom iktar minn 50 sena żdied b’4,7 % (5,6 % għan-nisa) meta mqabbel mal-Q4 2016
                  27
               .

               24.Min-naħa l-oħra, ir-rata tal-qgħad fil-PACA kienet 11,1 %
                  28
               , kważi żewġ punti perċentwali iktar minn Franza. F’dan ir-reġjun, fi Q3 2017, in-numru ta’ persuni li qed ifittxu impjieg li għandhom iktar minn 50 sena żdied b’6 % meta mqabbel mal-istess tliet xhur tal-2016
                  29
               ; u l-persuni li qed ifittxu impjieg li ilhom qiegħda mill-inqas 12-il xahar żdiedu b’7 % jew b’14 010 ruħ fl-istess perjodu
                  30
               .

               Benefiċjarji fil-mira u azzjonijiet proposti

               Benefiċjarji fil-mira

               25.Kull wieħed mill-1 858 ħaddiem li ngħataw is-sensja huwa mistenni li jipparteċipa fil-miżuri. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Kategorija

                        Numru ta’
                           benefiċjarji fil-mira

                        Sess:

                        Irġiel:

                        974

                        (52,4 %)

                        Nisa:

                        884

                        (47,6 %)

                        Ċittadinanza:

                        Ċittadini tal-UE:

                        1 849

                        (99,5 %)

                        Ċittadini mhux tal-UE:

                        9

                        (0,5 %)

                        Grupp ta’ età:

                        15-24 sena:

                        0

                        (0,0 %)

                        25-29 sena:

                        0

                        (0,0 %)

                        30-54 sena:

                        661

                        (35,6 %)

                        55-64 sena:

                        1 196

                        (64,4 %)

                        Iktar minn 64 sena:

                        1

                        (0,0 %)

               Eliġibbiltà tal-azzjonijiet proposti

               26.Il-miżura li għaliha l-awtoritajiet Franċiżi qed jitolbu l-kofinanzjament tal-FEG huwa l-liv għall-bidla fl-impjieg (“congé de reclassement”)
                  31
               . Din il-miżura hija maħsuba għall-ħaddiema li, fil-waqt tat-tluq volontarju tagħhom, ma jkollomx pjanijiet preċiżi għal bidla fl-impjieg u għal perjodu massimu ta’ tnax-il xahar li f’ċerti każijiet jista’ jiġi estiż sa 15-il xahar
                  32
               , jixtiequ jibbenefikaw minn miżuri ta’ taħriġ mill-ġdid, konsulenza, gwida jew assistenza biex iwaqqfu jew jakkwistaw impriża, eċċ.

               27.Is-servizzi personalizzati li jridu jiġu pprovduti lill-ħaddiema li ngħataw is-sensja matul il-liv għall-bidla fl-impjieg jikkonsistu mill-azzjonijiet li ġejjin:

               –Servizzi ta’ konsulenza u gwida vokazzjonali għall-ħaddiema. Il-ħaddiema se jkunu akkumpanjati u orjentati lejn il-proġetti tagħhom għal għall-bidla fl-impjieg bħala ħaddiema jew persuni li jaħdmu għal rashom. Il-parteċipanti se jgawdu minn konsulenza u gwida dwar il-karriera, appoġġ għat-tfittix ta’ impjieg, kowċing, tagħrif dwar taħriġ disponibbli, promozzjoni tal-intraprenditorija u pariri dwar negozji ġodda (dan jista’ jinkludi tfittxija għal finanzjament, għajnuna fil-pjan għan-negozju, u servizzi oħra li jakkumpanjawhom lejn l-intraprenditorija), eċċ.

               –Taħriġ vokazzjonali. Il-ħaddiema se jiġu proposti diversi tipi ta’ taħriġ li jkunu mfassla għall-ħtiġijiet tagħhom, kif identifikat mill-kunsilliera li jkunu qed jipprovdu s-servizzi konsultattivi. Se tingħata attenzjoni partikulari lill-“parcours encadrés” li huwa taħriġ vokazzjonali fit-tul dwar impjiegi li hemm domanda għalihom. Xi eżempji ta’ taħriġ vokazzjonali possibbli huma: taħriġ fuq id-dwieli u l-inbid (produttur tal-inbid), it-trobbija tan-naħal, CPA għas-servizzi tal-ikel u x-xorb
                  33
               , CPA għal ħabbież, CPA għal infermier, taħriġ għad-DAEFLE (lawrja ta’ profiċjenza fit-tagħlim tal-Franċiż bħala lingwa barranija), taħriġ għal ċertifikat ta’ kwalifika għax-xufiera tal-passiġġieri sa disa’ persuni, eċċ.

               –Kontribuzzjoni għall-irkupru ta’ negozju jew negozju ġdid. Ħaddiema li jibdew in-negozju tagħhom (irkupru ta’ negozju jew negozju ġdid) se jirċievu sa EUR 15 000 biex ikopru l-ispejjeż tal-bidu, l-investiment fl-assi u n-nefqa attwali. Il-kontribuzzjoni se titħallas f’diversi pagamenti ladarba jkunu ntlaħqu ċerti tragwardi. L-ewwel pagament ta’ EUR 3 000 se jitħallas hekk kif tiġi ppreżentata prova tat-twaqqif jew tal-akkwist ta’ negozju, bħall-irċevuta tar-reġistrazzjoni. It-tieni u t-tielet pagament ta’ EUR 6 000 kull wieħed wara l-preżentazzjoni tal-ewwel u t-tieni dikjarazzjoni tal-VAT fuq il-bejgħ li turi dħul minimu ta’ mill-inqas EUR 500 u EUR 1 000 rispettivament. Il-persuni li jaħdmu għal rashom (bil-Franċiż “auto-entrepreneurs” jew “micro-entrepreneurs”) u kummerċjanti waħdiena li jibbenefikaw minn obbligi amministrattivi, fiskali u soċjali simplifikati (“entreprise individuelle avec toutes ses derogations”) se jirċievu t-tieni u t-tielet pagament ta’ EUR 6 000 hekk kif jippreżentaw l-ewwel u t-tieni dikjarazzjoni tal-attività lill-RSI
                  34
               , u jindikaw dħul ta’ mill-inqas EUR 200 u EUR 500 rispettivament bi prova tal-ħlas tal-ammonti dovuti.

               –Kumpens ta’ tfittix tal-impjieg. Dan il-kumpens ta’ kull xahar, li jitħallas sat-tmiem tal-liv għall-bidla fl-impjieg, jammonta għal 70 % tal-aħħar salarju gross tal-ħaddiem. Dan l-ammont jiġi kkalkulat abbażi tas-suppożizzjoni tal-parteċipazzjoni full-time tal-ħaddiema f’miżuri attivi tas-suq tax-xogħol; jekk il-parteċipazzjoni tkun inqas, il-FEG se jagħti kumpens lill-ħaddiema li jkun proporzjonat għall-parteċipazzjoni reali tagħhom.

               –Benefiċċju tal-mobbiltà. Il-ħaddiem fil-mira li jaċċetta impjieg, li jinvolvi bidla fir-residenza li tkun ta’ aktar minn 100 km mill-post attwali ta’ residenza, jirċievi somma f’daqqa ta’ EUR 3 000 li tkopri n-nefqa meħtieġa. Dan l-ammont se jiżdied b’EUR 500 għal konjuġi mhux separati, sieħeb jew sieħba bil-PACS
                  35
                jew sħubija domestika (“concubinage”) u EUR 500 oħra għal kull wild.

               28.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post miżuri passivi ta’ protezzjoni soċjali.

               29.Franza pprovdiet l-informazzjoni meħtieġa dwar l-azzjonijiet li huma obbligatorji għall-intrapriża kkonċernata b’konformità mal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Baġit stmat

               30.L-ispejjeż totali stmati huma EUR 16 490 805, li jinkludu n-nefqa għal servizzi personalizzati ta’ EUR 16 410 805 u n-nefqa għall-attivitajiet ta’ tħejjija, amministrazzjoni, informazzjoni u pubbliċità, kontroll u rapportar ta’ EUR 80 000.

               31.Il-kontribuzzjoni finanzjarja totali mitluba mill-FEG hija ta’ EUR 9 894 483 (60 % tal-ispejjeż totali).

                        Azzjonijiet

                        Numru stmat ta’ parteċipanti

                        Spiża stmata għal kull parteċipant
                        (EUR)

                        Spejjeż totali stmati

                        (EUR)
                           36

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Servizzi ta’ konsulenza u gwida vokazzjonali għall-ħaddiema
                           (orientation professionelle, services de reclassement)

                        1 485

                        1 951

                        2 897 150

                        Taħriġ vokazzjonali
                           (formation)

                        363

                        2 562

                        929 873

                        Kontribuzzjoni għall-irkupru ta’ negozju jew negozju ġdid
                           (aides à la creation d'entreprise)

                        456

                        15 000

                        6 840 000

                        Subtotal (a):

                        Perċentwal tal-pakkett ta’ servizzi personalizzati

                        –

                        10 667 023

                        (65 %)

                        Kumpensi u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Kumpens għat-tfittix għal impjieg
                           (allocation de congé de reclassement)

                        1 750

                        3 188

                        5 579 622

                        Kumpens tal-mobilità
                           (aides à la mobilité geographique)

                        57

                        2 880

                        164 160

                        Subtotal (b):

                        Perċentwal tal-pakkett ta’ servizzi personalizzati:

                        –

                        5 743 782

                        (35 %)

                         Azzjonijiet skont l-Artikolu 7(4) tar-Regolament tal-FEG

                        1 Attivitajiet preparatorji

                        –

                        0

                        2 Ġestjoni

                        –

                        0

                        3 Informazzjoni u pubbliċità

                        –

                        0

                        4 Kontroll u rapportar

                        –

                        80 000

                        Subtotal (c):

                        Perċentwal tal-ispejjeż totali:

                        –

                        80 000

                        (0,49 %)

                        Spejjeż totali (a + b + c):

                        –

                        16 490 805

                        Kontribuzzjoni tal-FEG (60 % tal-ispejjeż totali)

                        –

                        9 894 483

               32.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett koordinat ta’ servizzi personalizzati. Franza kkonfermat li dawn l-azzjonijiet huma soġġetti għall-parteċipazzjoni attiva tal-benefiċjarji fil-mira fit-tfittix ta’ impjieg jew l-attivitajiet ta’ taħriġ.

               33.Franza kkonfermat li l-ispejjeż tal-investimenti għall-ħaddiema li jaħdmu għal rashom, in-negozji l-ġodda u l-akkwiżizzjoni tal-impjegati mhumiex ser jaqbżu l-EUR 15 000 għal kull benefiċjarju.

               Perjodu ta’ eliġibbiltà tan-nefqa

               34.Franza bdiet tipprovdi s-servizzi personalizzati lill-benefiċjarji fil-mira fid-19 ta’ Mejju 2015. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mid-19 ta’ Mejju 2015 sat-23 ta’ Ottubru 2019.

               35.Franza bdiet iġġarrab in-nefqa amministrattiva biex timplimenta l-FEG fit-23 ta’ Ottubru 2017. Għalhekk, in-nefqa għall-attivitajiet ta’ tħejjija, ġestjoni, informazzjoni u pubbliċità kif ukoll dawk ta’ kontroll u rapportar għandha tkun eliġibbli għal kontribuzzjoni finanzjarja mill-FEG mit-23 ta’ Ottubru 2017 sat-23 ta’ April 2020.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               36.Is-sors ta’ prefinanzjament jew kofinanzjament nazzjonali hija l-Air France.

               37.L-awtoritajiet Franċiżi ma indikawx kif il-miżuri deskritti hawn fuq huma komplimentari mal-azzjonijiet iffinanzjati mill-Fondi Strutturali. Madankollu, ikkonfermaw li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni. Franza spjegat li ma hemm previst l-ebda intervent pubbliku bħala appoġġ tal-ħaddiema preċedenti tal-Air France. Peress li l-Air France hija kumpanija in bonis (jiġifieri mhijiex qiegħda f’likwidazzjoni) li tħaddem aktar minn 1 000 impjegat, hija r-responsabbiltà tal-impjegatur li jħallas l-ispejjeż kollha tal-miżuri ta’ akkumpanjament biex jiġi żgurat il-bidla fl-impjieg tal-impjegati ssensjati (ara n-nota fil-qiegħ nru 31 dwar il-liv għall-bidla fl-impjieg, fil-paragrafu 26).

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali, kif ukoll l-awtoritajiet lokali u reġjonali

               38.Franza indikat li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-benefiċjarji fil-mira u mas-sħab soċjali. Fl-10 ta’ Frar 2015, l-Air France u t-trade unions qablu dwar il-pjan Perform 2020 għat-tluq volontarju tal-persunal ta’ fuq l-art fl-2015. Fl-2015 u fil-Q1 2016, saru diversi laqgħat mal-Kunsill Ċentrali tal-Intrapriża (Comité Central d'Entreprise) dwar il-pjan Perform 2020 fir-rigward tat-tluq volontarju tal-ekwipaġġ tal-kabina u tal-persunal ta’ fuq l-art fl-2015 u fl-2016.

               Sistemi ta’ ġestjoni u kontroll

               39.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Franza infurmat lill-Kummissjoni li l-kontribuzzjoni finanzjarja se tkun ġestita mid-Délégation générale à l’emploi et à la formation professionnelle (DGEFP) tal-Ministeru tax-Xogħol, tal-Impjiegi, tat-Taħriġ Vokazzjonali u tad-Djalogu Soċjali, b’mod partikolari mill-unità Fonds national de l’emploi (DGEFP - MFNE). Il-pagamenti se jingħataw fl-iskema tad-DGEFP mill-unità Affaires financières (DGEFP - MAFI). L-unità Organisation des contrôles (DGEFP -MOC) tipprovdi kontroll amministrattiv u finanzjarju b’rabta mal-awtorità tal-awditjar. Il-Commission interministérielle de coordination des contrôles (CICC) hija l-awtorità tal-awditjar Franċiża għall-FEG.

               Impenji pprovduti mill-Istat Membru kkonċernat

               40.Franza pprovdiet l-assigurazzjonijiet kollha meħtieġa fir-rigward ta’ dawn li ġejjin:

               –il-prinċipji tal-ugwaljanza ta’ trattament u ta’ nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfatti,

               –L-Air France, li ssoktat bl-attivitajiet tagħha wara s-sensji, ikkonformat mal-obbligi legali tagħha li jirregolaw is-sensji u pprovdiet għall-ħaddiema tagħha kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               41.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom ) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  37
               .

               42.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 9 894 483, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               43.Id-deċiżjoni proposta għall-mobilizzazzjoni tal-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  38
               .

               Atti relatati

               44.Fl-istess ħin li tippreżenta din il-proposta għal deċiżjoni biex jiġi mobilizzat il-FEG, il-Kummissjoni se tressaq quddiem il-Parlament Ewropew u l-Kunsill proposta ta’ trasferiment tal-ammont ta’ EUR 9 894 483 lejn il-linja baġitarja rilevanti.

               45.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara
                  applikazzjoni minn Franza – EGF/2017/009 FR/Air France

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  39
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  40
               , u b’mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b’riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma jridx jaqbeż l-ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  41
               .

               (3)Fit-23 ta’ Ottubru 2017, Franza ressqet applikazzjoni għall-mobilizzazzjoni tal-FEG, fir-rigward ta’ sensji fl-Air France fi Franza. Din ġiet issupplimentata b’informazzjoni addizzjonali mogħtija skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.

               (4)Għaldaqstant, jenħtieġ li l-FEG jiġi mmobilizzat sabiex tingħata kontribuzzjoni finanzjarja ta’ EUR 9 894 483 fir-rigward tal-applikazzjoni ppreżentata minn Franza.

               (5)Sabiex iż-żmien li jittieħed għall-mobilizzazzjoni tal-FEG jitnaqqas kemm jista’ jkun, din id-deċiżjoni jenħtieġ li tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2018, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 9 894 483 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Skont it-tifsira tal-Artikolu 3 tar-Regolament tal-FEG.

                     (3)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)

                        15-il reġjun huma kkonċernati. Iż-żewġ reġjuni msemmija jiffurmaw 88 % tas-sensji.

                     (5)

                        ĠU L 393, 30.12.2006, p. 1.

                     (6)

                        Skont ir-raba’ paragrafu tal-Artikolu 7 tar-Regolament (UE) Nru 1309/2013.

                     (7)

                        Id-dokument ta’ sostenn se jkun il-“ convention de rupture à l'amiable”.

                     (8)

                        ICAO (
                  www.icao.int
                  )

                     (9)

                        Current Market Outlook Boing 2016.

                     (10)

                        L-Airbus A380 huwa ajruplan ġett b’żewġ sulari, karozzerija wiegħsa u b’erba’ magni manifatturat mill-manifattur Ewropew, Airbus. Huwa l-ikbar ajruplan tal-passiġġieri fid-dinja. Jesa’ 525 ruħ f’konfigurazzjoni tipika ta’ tliet klassijiet jew massimu ta’ 853 ruħ f’konfigurazzjoni ta’ kull ekonomija.

                     (11)

                        Inġenju tal-ajru b’karozzerija wiegħsa huwa ajruplan ġett biż-żaqq tal-ajruplan wiesa’ biżżejjed biex takkomoda żewġ korsiji ta’ passiġġieri, magħruf ukoll bħala inġenju tal-ajru b’żewġ korsiji, b’seba’ jew aktar siġġijiet spalla ma’ spalla.

                     (12)

                        Ascend tipprovdi informazzjoni dwar is-suq tal-avjazzjoni.
                  http://ascend.flightglobal.com

                     (13)

                        OAG hija kumpanija ta’ informazzjoni dwar l-ivjaġġar bl-ajru li tipprovdi skedi preċiżi tal-linja tal-ajru, analiżi tar-rotta tal-ajru, analitika tal-avjazzjoni, traċċar tat-titjira u dejta tat-titjira.
                  www.oag.com

                     (14)

                  http://www.openandfairskies.com/wp-content/themes/custom/media/White.Paper.pdf

                     (15)

                  http://www.openandfairskies.com/wp-content/uploads/2017/02/Tillerson-Letter-020117.pdf

                     (16)

                        Sors: Is-servizz tat-tariffi u t-taxxi tal-ajruport tal-Air France. Abbażi tat-tariffi u t-taxxi mħallsa mill-Air France fl-ajruporti kkonċernati.

                     (17)

                        EGF/2017/009 FR/Air France (l-oġġett ta’ din il-proposta għal deċiżjoni), kif ukoll, EGF/2013/014 FR Air France, COM(2014) 701 u EGF/2015/004 IT Alitalia, COM(2015) 397.

                     (18)

                        Kilometri tas-siġġijiet disponibbli.

                     (19)

                        Air France – KLM.

                     (20)

                        Emirates, Qatar Airways u Etihad.

                     (21)

                        Turkish Airlines.

                     (22)

                        MIDT tfisser Listi ta’ Dejta dwar Tagħrif tal-Kummerċjalizzazzjoni (Marketing Information Data Tapes).

                     (23)

                  https://www.insee.fr/fr/statistiques/2012804#tableau-TCRD_025_tab1_regions2016

                     (24)

                        Q4 2017 għal île-de-France u Q3 2017 għal PACA.

                     (25)

                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf

                     (26)

                        Ibid.

                     (27)

                        Ibid.

                     (28)

                  https://www.insee.fr/fr/statistiques/2012804#tableau-TCRD_025_tab1_regions2016

                     (29)

                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf

                     (30)

                        Ibid.

                     (31)

                        Fir-rigward tal-liv għall-bidla fl-impjieg (“congé de reclassement”), l-Artikolu L1233-71 tal-Kodiċi tax-Xogħol Franċiż jipprevedi li kumpanija li timpjega aktar minn elf ruħ hija meħtieġa tipproponi l-miżuri stabbiliti fih għal mill-inqas erba’ xhur. Għalhekk, skont il-leġiżlazzjoni msemmija hawn fuq, il-perjodu mill-ħames xahar mhuwiex obbligatorju u jista’ jkun soġġett għal kontribuzzjoni mill-FEG f’konformità mal-Artikolu 9(1) tar-Regolament (KE) Nru 1309/2013. L-Air France ddeċidiet li tipproponi din il-miżura għal perjodu ta’ mill-inqas sitt xhur u perjodu massimu ta’ 12-il xahar. L-applikazzjoni ma tipprevedi l-ebda kontribuzzjoni għall-ewwel erba’ xhur tal-liv għall-bidla fl-impjieg, li jikkorrispondu maż-żmien minimu previst mil-liġi.

                     (32)

                        Eċċezzjonalment, il-ħaddiema li jkunu qed isegwu “parcours encadré” (jiġifieri taħriġ vokazzjonali fit-tul dwar impjiegi li hemm domanda għalihom) jista’ jkollhom il-liv għall-bidla fl-impjieg tagħhom “congé de reclassement” estiż għal 15-il xahar biex ikopri t-tlestija tal-parcours encadré flimkien ma’ tliet xhur addizzjonali ta’ tfittix ta’ impjieg.

                     (33)

                        CPA tfisser Ċertifikat għall-aptitudni professjonali

                     (34)

                        Régime Social des Indépendants (skema soċjali għall-persuni li jaħdmu għal rashom).

                     (35)

                        Sħab marbuta b’patt ċivili ta’ solidarjetà (pact civil de solidarité (PACS)). Sħab bil-PACS għandhom obbligi reċiproċi. Il-PACS jaffettwa wkoll id-drittijiet soċjali u tal-pagi, il-proprjetà, l-abitazzjoni tas-sieħeb jew tas-sieħba u l-kwistjonijiet fiskali.

                     (36)

                        It-totali ma jaqblux bl-eżatt minħabba l-arrotondament.

                     (37)

                        ĠU L 347, 20.12.2013, p. 884.

                     (38)

                        ĠU C 373, 20.12.2013, p. 1.

                     (39)

                        ĠU L 347, 20.12.2013, p. 855.

                     (40)

                        ĠU C 373, 20.12.2013, p. 1.

                     (41)

                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).